KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2025. január 22.-i ülésére)

TÁRGY: A KISKŐRÖS, POZSONYI U. 2. SZÁM ALATTI INGATLAN INGYENES HASZNÁLATBA ADÁSA A MAGYAR NEMZETI VAGYONKEZELŐ ZRT. RÉSZÉRE
A Képviselő-testület a 93/2024. számú határozatával döntött arról, hogy a Kiskőrös, Pozsonyi utca 2. szám alatti ingatlan teljes területét ingyenesen használatba adja a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zrt. (a továbbiakban: MNV Zrt.) részére, - a földhivatal kiskőrösi szervezeti egységének elhelyezésén túl - az Állami Népegészségügyi és Tisztiorvosi Szolgálat kiskőrösi egysége, a Bács-Kiskun Vármegyei Kormányhivatal Kiskőrösi Járási Hivatalának Gyámhivatala, valamint a Bács-Kiskun Vármegyei Kormányhivatal Pártfogói Felügyelete, mint állami feladatot ellátó igazgatási szerv (a továbbiakban: Igazgatási szervek) elhelyezése céljából. Az ingatlan teljes területe 2025. január 01. napjától kerül átadásra az MNV Zrt. részére.
Az Igazgatási szervek elhelyezéséhez szükséges előkészítő feladatok elvégzését a Bács-Kiskun Vármegyei Kormányhivatal (a továbbiakban: Kormányhivatal) koordinálja.
Az Ingatlanban szükséges felújítási munkák elvégzése és a felújításhoz kapcsolódó költségek viselése a Kormányhivatal kötelezettsége.
Az Igazgatási szervek feladatellátása, mint állami feladat infrastrukturális biztosítása érdekében, a vonatkozó jogszabályok értelmében az Ingatlan ingyenes használatba adása tárgyában a szerződéses feltételekről Kiskőrös Város Önkormányzatával, mint tulajdonossal a Magyar Nemzeti Vagyonkezelő Zrt., mint tulajdonosi joggyakorló köt megállapodást.
Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. január 14.

Domonyi László sk.


polgármester

HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata a nemzeti vagyonról szóló 2011. évi CXCVL. törvény 11. § (13) bekezdése alapján 2025. január 01. napjával határozatlan időtartamra ingyenesen használatba adja a kizárólagos tulajdonát képező 3138 hrsz alatt nyilvántartott, 683 m2 alapterületű, kivett közösségi és kulturális egység és irodák rendeltetésű, természetben Kiskőrös, Pozsonyi utca 2. szám alatti ingatlant a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zártkörűen működő Részvénytársaság (székhely: 1133 Budapest, Pozsonyi út 56., adószám: 14077340-2-44) részére, a határozat-tervezet mellékletét képező módosítással egységes szerkezetbe foglalt ingyenes használati megállapodásban foglalt feltételekkel.
2. felhatalmazza a polgármestert a határozat-tervezet mellékletét képező módosítással egységes szerkezetbe foglalt ingyenes használati megállapodás aláírására és a kapcsolódó jognyilatkozatok megtételére.

